CELEX: 32005D0500
Language: mt
Date: 2005-07-12 00:00:00
Title: 2005/500/KE: Deċiżjoni tal-Kummissjoni tat- 12 ta’ Lulju 2005 li tistabbilixxi kondizzjonijiet speċjali għall-importazzjoni ta' prodotti tas-sajd mill-Grenada (notifikata taħt dokument numru C(2005) 2545) Test b'rilevanza għaż-ŻEE.

12.12.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  227
               
            DEĊIŻJONI TAL-KUMMISSJONI
      tat-12 ta’ Lulju 2005
      li tistabbilixxi kondizzjonijiet speċjali għall-importazzjoni ta' prodotti tas-sajd mill-Grenada
      (notifikata taħt dokument numru C(2005) 2545)
      (Test b'rilevanza għaż-ŻEE)
      (2005/500/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunitajiet Ewropej,
      Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tistabbilixxi l-kondizzjonijiet sanitarji għall-produzzjoni u t-tqegħid fis-suq ta' prodotti tas-sajd (1), u b'mod partikolari l-Artikolu 11(1) tagħha,
      Billi:
      
                  (1)
               
               
                  Twettqet spezzjoni fil-Grenada f'isem il-Kummissjoni biex jiġu vverifikati l-kundizzjonijiet li fihom il-prodotti ta' l-industrija tas-sajd jiġu prodotti, maħżuna u mibgħuta lejn il-Komunità.
               
            
                  (2)
               
               
                  Il-kundizzjonijiet fil-leġislazzjoni tal-Grenada dwar l-ispezzjoni sanitarja u l-monitoraġġ tal-prodotti ta' l-industrija tas-sajd jistgħu jitqiesu l-istess bħal dawk li hemm stipulati fid-Direttiva 91/493/KEE.
               
            
                  (3)
               
               
                  Partikolarment, id-“Dipartiment tas-Saħħa Pubblika (DSP) taħt il-Ministeru tas-Saħħa u l-Ambjent (MSA)” hu kapaċi jivverifika b’mod effettiv l-implimentazzjoni tar-regoli fis-seħħ.
               
            
                  (4)
               
               
                  Id-DSP-MSA ipprovda assigurazzjonijiet uffiċjali dwar il-konformità ma' l-istandards tal-kontrolli sanitarji u l-monitoraġġ ta' prodotti tas-sajd kif stipulati fil-Kapitolu V ta' l-Anness għad-Direttiva 91/493/KEE u dwar it-twettiq tar-rekwiżiti iġjeniċi ekwivalenti għal dawk stabbiliti b'dik id-Direttiva.
               
            
                  (5)
               
               
                  Jixraq li jiġu stabbiliti dispożizzjonijiet dettaljati dwar il-prodotti tas-sajd importati fil-Komunità mill-Grenada, skond id-Direttiva 91/493/KEE.
               
            
                  (6)
               
               
                  Jeħtieġ ukoll li titfassal lista ta' stabbilimenti approvati, bastimenti-fabbrika, jew imħażen tal-friża, u lista ta' bastimenti tal-friża mgħammra skond ir-rekwiżiti tad-Direttiva tal-Kunsill 92/48/KEE tas-16 ta' Ġunju 1992 li tistabbilixxi r-regoli ta' iġjene minimi applikabbli għall-prodotti tas-sajd maqbuda fuq ċerti bastimenti skond l-Artikolu 3(a)(i) tad-Direttiva 91/493/KEE (2). Dawk il-listi għandhom jitfasslu fuq il-bażi ta' komunikazzjoni mid-DSP-MSA lill-Kummissjoni.
               
            
                  (7)
               
               
                  Jixraq li din id-Deċiżjoni tiġi applikata 45 jum wara l-pubblikazzjoni tagħha li jipprovdu l-perjodu tranżitorju meħtieġ.
               
            
                  (8)
               
               
                  Il-miżuri li hemm f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Id-“Dipartiment tas-Saħħa Pubblika (DSP) taħt il-Ministeru tas-Saħħa u l-Ambjent (MSA)” għandu jkun l-awtorità kompetenti fil-Grenada identifikata għall-għanijiet tal-verifika u ċ-ċertifikazzjoni tal-konformità tal-prodotti tas-sajd mar-rekwiżiti tad-Direttiva 91/493/KEE.
      Artikolu 2
      Il-prodotti tas-sajd importati fil-Komunità mill-Grenada għandhom jissodisfaw ir-rekwiżiti stipulati fl-Artikoli 3, 4 u 5.
      Artikolu 3
      1.   Kull kunsinna għandha tkun akkumpanjata minn ċertifikat sanitarju oriġinali innumerat skond il-mudell stipulat fl-Anness I u li jkun jikkostitwixxi folja waħda, mimlija, iffirmata u ddatata kif suppost.
      2.   Iċ-ċertifikat sanitarju għandu jitfassal f’għallinqas waħda mil-lingwi uffiċjali ta' l-Istat Membru fejn ikunu qed jitwettqu l-kontrolli.
      3.   Iċ-ċertifikat sanitarju għandu jinkludi l-isem, il-kariga u l-firma tar-rappreżentant tal-DSP-MSA, u t-timbru uffiċjali ta' dan ta' l-aħħar b'kulur differenti minn dak ta' l-approvazzjonijiet.
      Artikolu 4
      Il-prodotti tas-sajd għandhom jiġu minn stabbilimenti, bastimenti fabbriki, jew imħażen tal-friża approvati, jew minn bastimenti tal-friża rreġistrati elenkati fl-Anness II.
      Artikolu 5
      Il-pakketti kollha għandhom ikunu mmarkati bil-kelmiet “GRENADA” u bin-numru ta' approvazzjoni/reġistrazzjoni ta' l-istabbiliment, il-bastiment fabbrika, il-maħżen tal-friża jew il-bastiment tal-friża ta' l-oriġini b'ittri li ma jitħassrux, għajr għal każijiet ta' prodotti tas-sajd iffriżati bl-ingrossa u intenzjonati għall-manifattura ta' ikel ippriservat.
      Artikolu 6
      Din id-Deċiżjoni għandha tapplika mit-28 ta’ Awwissu 2005.
      Artikolu 7
      Din id-Deċiżoni hija indirizzata lill-Istati Membri.
      
         Magħmul fi Brussell, nhar it-12 ta’ Lulju 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, 24.9.1991, p. 15. Direttiva kif ġiet emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
      
         (2)  ĠU L 187, 7.7.1992, p. 41.
      
         ANNESS I
         ĊERTIFIKAT SANITARJU
         għall-prodotti ta' l-industrija tas-sajd mill-Grenada u maħsuba għall-esportazzjoni lejn il-Komunità Ewropea li jeskludu molluski bivalvi, ekinodermi, tunikati u gastropodi tal-baħar f’kull għamla
         Test ta 'immaġni
         
            Numru ta’ Referenza:
            Pajjiż li jibgħat: GRENADA
            Awtorità kompetenti: “Dipartiment tas-Saħħa Pubblika (DSP) taħt il-Ministeru tas-Saħħa u l-Ambjent (MSA)”
            I. Dettalji li jidentifikaw il-prodotti tas-sajd u t-trobbija tal-ħut
            Deskrizzjoni tal-prodotti tas-sajd/ta’ l-akkwakultura (1):
            Speċi (isem xjentifiku):
            Preżentazzjoni tal-prodott u t-tip ta’ trattament (2):
            In-numru tal-kodiċi (fejn japplika):
            Tip ta’ ppakkeġġar:
            Numru ta’ pakketti:
            Piż nett:
            Il-ħażna meħtieġa u t-temperatura tat-trasport:
            II. Oriġini tal-prodotti
            Isem (ismijiet) u numru(i) ta’ l-approvazzjoni/reġistrazzjoni uffiċjali ta’ l-istabbiliment(i), bastiment(i)-fabbrika, jew tal-maħżen (imħażen) imkessaħ(in) approvati jew tal-bastiment(i) tal-friża rreġistrati mid-DSP-MSA għall-esportazzjoni lejn il-KE:
            III. Id-destinazzjoni tal-prodotti
            Il-prodotti jintbagħtu
            minn:
            (post tad-dispaċċ)
            lejn:
            (pajjiż u post tad-destinazzjoni)
            (1) Ħassar kif meħtieġ.
            (2) Ħaj, imkessaħ, iffriżat, immellaħ, affumikat, ippreżervat.
         
         Test ta 'immaġni
         
            bil-mezz ta’ transport li ġej:
            Isem u indirizz ta’ min jibgħat:
            Isem id-destinatarju u indirizz tal-post tad-destinazzjoni:
            IV. Ċertifikat sanitarju
            L-ispettur sanitarju uffiċjali hawnhekk jiċċertifika li l-prodotti tas-sajd speċifikati hawn fuq:
            1. inqabdu u ġew ittrattati abbord ta’ bastimenti skond ir-regoli sanitarji stabbiliti mid-Direttiva 92/48/KEE;
            2. ittellgħu, ġew ittrattati, u fejn meħtieġ ippakkjati, ippreparati, ipproċessati, iffriżati, tħallew jinħallu u ġew maħżuna b’mod iġjeniku skond il-kondizzjonijiet meħtieġa kif preskritti fil-Kapitoli II, III u IV ta’ l-Anness għad-Direttiva 91/493/KEE;
            3. għaddew minn kontrolli sanitarji skond il-Kapitlu V ta’ l-Anness għad-Direttiva 91/493/KEE;
            4. huma ppakkjati, immarkati, maħżuna u ttrasportati skond il-Kapitoli VI, VII u VIII ta’ l-Anness għad-Direttiva 91/493/KEE;
            5. mhux ġejjin minn speċi tossiċi jew speċi li fihom il-bijotossini;
            6. għaddew b’mod sodisfaċenti mill-kontrolli organolettiċi, parassitoloġiċi, kimiċi u mikrobijoloġiċi stabbiliti għal ċerti kategoriji ta’ prodotti tas-sajd mid-Direttiva 91/493/KEE u mid-deċiżjonijiet ta’ implimentazzjoni tagħha.
            L-ispettur uffiċjali hawn taħt iffirmat jiddikjara li huwa konxju tad-dispożizzjonijiet tad-Direttivi 91/493/KEE u 92/48/KEE u tad-Deċiżjoni 2005/500/KE.
            Magħmul fi fil-
            (Post)
            (Data)
            Timbru uffiċjali (1)
            Firma ta’ l-ispettur uffiċjali (1)
            (Isem il-persuna li qed tiffirma b’ittri kbar, kif ukoll il-kariga u l-kwalifiki tagħha)
            (1) Il-kulur tat-timbru u l-firma għandu jkun differenti minn dak tad-dettalji l-oħra fiċ-ċertifikat.
         
      
      
         ANNESS II
         LISTA TA' STABBILIMENTI U BASTIMENTI
         
                     Nru ta' l-approvazzjoni
                  
                  
                     Isem
                  
                  
                     Belt
                     Reġjun
                  
                  
                     Skadenza ta' l-Approvazzjoni
                  
                  
                     Kategorija
                  
                  
                     Rimarki
                  
               
                     001
                  
                  
                     Grenada Commercial Fisheries Ltd.
                  
                  
                     St. George's
                  
                  
                      
                  
                  
                     PP
                  
                  
                     A
                  
               
                     002
                  
                  
                     Caribbean Sefoods Ltd.
                  
                  
                     St. George's
                  
                  
                      
                  
                  
                     PP
                  
                  
                     A
                  
               
                     005
                  
                  
                     Minerva (Cardinal Olliverre)
                  
                  
                     Carriacou
                  
                  
                      
                  
                  
                     ZV
                  
                  
                      
                  
               
                     006
                  
                  
                     Comment (Devon Mitchell)
                  
                  
                     Petit Martinique
                  
                  
                      
                  
                  
                     ZV
                  
                  
                      
                  
               
                     009
                  
                  
                     Mascot (Don Blair)
                  
                  
                     Petit Martinique
                  
                  
                      
                  
                  
                     ZV
                  
                  
                      
                  
               
                     0010
                  
                  
                     Content I (Chad Charles)
                  
                  
                     Petit Martinique
                  
                  
                      
                  
                  
                     ZV
                  
                  
                      
                  
               
                     0011
                  
                  
                     Content II (Francis Decoteau)
                  
                  
                     Petit Martinique
                  
                  
                      
                  
                  
                     ZV
                  
                  
                      
                  
               
                     0012
                  
                  
                     White Stallion (Gerard Bethel)
                  
                  
                     Petit Martinique
                  
                  
                      
                  
                  
                     ZV
                  
                  
                      
                  
               
                     
                        Categorie Legend:
                     
                     
                                 PP
                              
                              
                                 Impjant ta’ l-ipproċessar
                              
                           
                                 ZV
                              
                              
                                 Bastiment tal-friża
                              
                           
                        Tifsira tal-Kategorija:
                     
                     
                                 A
                              
                              
                                 Ħażna fil-friża biss